**KLAIPĖDOS RAJONO savivaldybės taryba**

**SPRENDIMAS**

**DĖL KLAIPĖDOS RAJONO SAVIVALDYBĖS TARYBOS 2021 M. SAUSIO 28 D. SPRENDIMO NR. T11-35 „DĖL KULTŪROS PAVELDO OBJEKTŲ, ESANČIŲ KLAIPĖDOS RAJONO SAVIVALDYBĖS TERITORIJOJE, IR KULTŪROS PAVELDO STATINIŲ, ESANČIŲ PRIEKULĖS MIESTO ISTORINĖJE DALYJE, IŠSAUGOJIMO DARBŲ FINANSAVIMO TVARKOS APRAŠO PATVIRTINIMO“ PAKEITIMO**

2022 m. gruodžio d. Nr. T11-

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 18 straipsnio 1 dalimi, n u s p r e n d ž i a:

1. Pakeisti Kultūros paveldo objektų, esančių Klaipėdos rajono savivaldybės teritorijoje, ir kultūros paveldo statinių, esančių Priekulės miesto istorinėje dalyje, išsaugojimo darbų finansavimo tvarkos aprašą, patvirtintą Klaipėdos rajono savivaldybės tarybos 2021 m. sausio 28 d. sprendimu Nr. T11-35 „Dėl Kultūros paveldo objektų, esančių Klaipėdos rajono savivaldybės teritorijoje, ir kultūros paveldo statinių, esančių Priekulės miesto istorinėje dalyje, išsaugojimo darbų finansavimo tvarkos aprašo patvirtinimo“:

1.1. pakeisti 5.6 papunktį ir jį išdėstyti taip:

„5.6. statybos techninį reglamentą STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtintą Lietuvos Respublikos aplinkos ministro 2022 m. balandžio 7 d. įsakymu Nr. D1-92 „Dėl Lietuvos Respublikos aplinkos ministro 2016 m. gruodžio 12 d. įsakymo Nr. D1-878 „Dėl statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“ pakeitimo;“;

1.2. pakeisti 5.8 papunktį ir jį išdėstyti taip:

„5.8. paveldo tvarkybos reglamentą PTR 2.13.01:2022 „Archeologinė kultūros paveldo tvarkyba“, patvirtintą Lietuvos Respublikos kultūros ministro 2022 m. sausio 18 d. įsakymu Nr. ĮV-46 „Dėl Lietuvos Respublikos kultūros ministro 2011 m. rugpjūčio 16 d. įsakymo Nr. ĮV-538 „Dėl paveldo tvarkybos reglamento PTR 2.13.01:2011 „Archeologinio paveldo tvarkyba“ patvirtinimo“ pakeitimo;“;

1.3. pakeisti 5.10 papunktį ir jį išdėstyti taip:

„5.10. statybos techninį reglamentą STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“, patvirtintą Lietuvos Respublikos aplinkos ministro 2021 m. kovo 2 d. Nr. D1-131 „Dėl Lietuvos Respublikos aplinkos ministro 2016 m. gruodžio 30 d. įsakymo Nr. D1-971 „Dėl statybos techninio reglamento STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“ patvirtinimo“ pakeitimo;“;

1.4. pakeisti 8 punktą ir jį išdėstyti taip:

„8. Pareiškėjas pateikia paraišką finansuoti kultūros paveldo objekto ar kultūros paveldo statinio išsaugojimo darbus iš Savivaldybės biudžeto lėšų (Tvarkos aprašo 1 priedas) ir Išsaugojimo darbų duomenų aprašą (Tvarkos aprašo 2 priedas) Savivaldybės administracijos paskelbtame kvietime teikti paraiškas nustatytais terminais ir tvarka. Kvietimas teikti paraiškas ir paraiškų teikimo tvarka viešai skelbiama Savivaldybės interneto svetainėje www.klaipedos-r.lt, Savivaldybės socialinio tinklo paskyroje bei kitose viešosios informacijos priemonėse. Už kvietimo paskelbimą yra atsakingas Viešųjų ryšių ir bendradarbiavimo skyrius.“;

1.5. pakeisti 11.1 papunktį ir jį išdėstyti taip:

„11.1. preliminarią taikomųjų tyrimų užduotį, kurioje Pareiškėjas aprašo planuojamų tyrimų poreikį ir tikslus bei taikomųjų tyrimų sąmatą, parengtą pagal paveldo tvarkybos reglamento PTR 4.01.01:2007 „Nekilnojamojo kultūros paveldo ardomųjų tyrimų ir projektavimo dokumentacijos rengimo darbų sąnaudų normatyvai“ [5.9.] reikalavimus, aktualiomis einamųjų metų kainomis. Archeologinių tyrimų atveju – archeologinių tyrimų projektą ir archeologinių tyrimų sąmatą, parengtą pagal PTR 2.13.01:2022 „Archeologinio kultūros paveldo tvarkyba“ [5.8.]. Jei taikomieji tyrimai bus vykdomi etapais, turi būti pateikta atskira kiekvieno etapo skaičiuojamoji kaina;“;

1.6. pakeisti 11.2 papunktį ir jį išdėstyti taip:

„11.2. leidimą įgyvendinti taikomųjų tyrimų projektą, išduotą vadovaujantis PTR 3.04.01:2014 ,,Leidimų atlikti tvarkybos darbus išdavimo taisyklės“ [5.5.] arba PTR 2.13.01:2022 „Archeologinio kultūros paveldo tvarkyba“ [5.8.].“;

1.7. pakeisti 14.2 papunktį ir jį išdėstyti taip:

„14.2. statybą leidžiantį dokumentą, išduotą vadovaujantis statybos techniniu reglamentu pagal STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ [5.6.].“;

1.8. pakeisti 15 punktą ir jį išdėstyti taip:

„15. Pateiktas paraiškas priima ir jų atitiktį Tvarkos aprašui ir Lietuvos Respublikos teisės aktams patikrina Architektūros ir teritorijų planavimo skyrius. Nustatęs, kad prašymas ir su juo pateikti dokumentai neatitinka Tvarkos aprašo bei kitų teisės aktų reikalavimų, atsakingas Architektūros ir teritorijų planavimo skyriaus darbuotojas per 10 darbo dienų nuo paraiškos gavimo informuoja elektroniniu paštu arba raštu pareiškėją dėl nustatytų neatitikimų ir siūlo per 10 darbo dienų ištaisyti paraiškos trūkumus. Pareiškėjui per nustatytą terminą neištaisius nurodytų paraiškos trūkumų, paraiška toliau nenagrinėjama, o pareiškėjas per 3 darbo dienas nuo termino trūkumams ištaisyti pasibaigimo informuojamas apie priimtą sprendimą. Jei paraiška atitinka Tvarkos aprašo ir kitų teisės aktų reikalavimus, Architektūros ir teritorijų planavimo skyrius perduoda prašymą nagrinėti Tvarkos aprašo 16 punkte nurodytai darbo grupei. Pareiškėjas per 5 darbo dienas nuo paraiškos pateikimo turi teisę savo iniciatyva koreguoti paraišką. Tokiu atveju bendras paraiškos patikrinimo terminas negali viršyti 20 darbo dienų.“;

1.9. papildyti 23 punktą 23.9 papunkčiu ir jį išdėstyti taip:

„23.9. vykdomi dvaro statinio tvarkybos ir (ar) apsaugos techninių priemonių įrengimo darbai ir (ar) tvarkomieji statybos darbai – 1 balas.“;

1.10. pakeisti 28 punkto 28.1, 28.2 ir 28.3 papunkčius ir juos išdėstyti taip:

„28.1. iki 100 procentų gali būti finansuojami kultūros paveldo objekto taikomieji tyrimai (tarp jų ir archeologiniai tyrimai), bet ne daugiau negu 5 tūkst. eurų;

28.2. iki 70 procentų gali būti finansuojami kultūros paveldo objekto tvarkybos ir (ar) apsaugos techninių priemonių įrengimo darbų projekto parengimas, bet ne daugiau negu 10 tūkst. eurų;

28.3. iki 80 procentų gali būti finansuojami kultūros paveldo objekto tvarkybos ir (ar) apsaugos techninių priemonių įrengimo ir (ar) tvarkomieji statybos darbai arba kultūros paveldo statinio tvarkomieji statybos darbai, bet ne daugiau negu 50 tūkst. eurų.“.

1.11. pakeisti Tvarkos aprašo 1 ir 2 priedus ir juos išdėstyti nauja redakcija (pridedama).

2. Skelbti šį sprendimą Teisės aktų registre ir Klaipėdos rajono savivaldybės interneto svetainėje.

Savivaldybės meras

TEIKIA: Savivaldybės administracijos direktorius S. KARBAUSKAS

PARENGĖ: Architektūros ir teritorijų planavimo skyriaus patarėja S. ŠMATAUSKIENĖ

SUDERINTA:

D. BELIOKAITĖ

V. JASAS

A. JANSONIENĖ

G. KASPERAVIČIUS

I. GAILIUVIENĖ

D. KUBILIUS

Č. BANEVIČIUS

S. KARBAUSKAS

L. LIUTIKIENĖ

B. MARKAUSKAS

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

2022-12-07

**DĖL TARYBOS SPRENDIMO „DĖL KLAIPĖDOS RAJONO SAVIVALDYBĖS TARYBOS 2021 M. SAUSIO 28 D. SPRENDIMO NR. T11-35 „DĖL KULTŪROS PAVELDO OBJEKTŲ, ESANČIŲ KLAIPĖDOS RAJONO SAVIVALDYBĖS TERITORIJOJE, IR KULTŪROS PAVELDO STATINIŲ, ESANČIŲ PRIEKULĖS MIESTO ISTORINĖJE DALYJE, IŠSAUGOJIMO DARBŲ FINANSAVIMO TVARKOS APRAŠO PATVIRTINIMO“ PAKEITIMO“ PROJEKTO**

 **1. Parengto sprendimo projekto tikslai, uždaviniai (ko sprendimo projektu norima pasiekti):** tarybos sprendimo projektas teikiamas, siekiant pakeisti Kultūros paveldo objektų, esančių Klaipėdos rajono savivaldybės teritorijoje, ir kultūros paveldo statinių, esančių Priekulės miesto istorinėje dalyje, išsaugojimo darbų finansavimo tvarkos aprašą (toliau – Tvarkos aprašas).

Atsižvelgiant į pasikeitusią teisinę bazę, patikslinti Tvarkos apraše nurodyti teisės aktai, kuriais būtina vadovautis teikiant paraiškas finansavimui gauti.

Patikslinta paraiškų teikimo tvarka. Numatyta, kad kvietimas teikti paraiškas ir paraiškų teikimo tvarka viešai bus skelbiama Savivaldybės interneto svetainėje www.klaipedos-r.lt, Savivaldybės socialinio tinklo paskyroje ir kitose viešosios informacijos priemonėse. Už kvietimo paskelbimą bus atsakingas Viešųjų ryšių ir bendradarbiavimo skyrius.

Patikslinta paraiškų nagrinėjimo tvarka. Trumpinamas paraiškų nagrinėjimo terminas, numatant, kad bendras paraiškų patikrinimo terminas negali viršyti 20 darbo dienų (buvo 30 darbo dienų).

Papildomai numatoma galimybė finansuoti dvaro statinio tvarkybos ir (ar) apsaugos techninių priemonių įrengimo darbus ir (ar) tvarkomuosius statybos darbus, skiriant 1 balą (iš viso yra 27 atskiri objektai – Vėžaičių, Lėbartų, Priekulės ir Žemgrindžių dvarų pastatai);

Atsižvelgiant į nuolat brangstančius paveldo tvarkybos (taip pat ir statybos) darbus ir medžiagas, siūloma padidinti finansavimą: taikomiesiems tyrimams (tarp jų ir archeologiniams tyrimams) skirti iki 100 procentų, bet ne daugiau negu 5 tūkst. Eurų, tvarkybos ir (ar) apsaugos techninių priemonių įrengimo darbų projekto parengimui − iki 70 procentų, bet ne daugiau negu 10 tūkst. eurų, tvarkybos ir (ar) apsaugos techninių priemonių įrengimo ir (ar) tvarkomiesiems statybos darbams − iki 80 procentų, bet ne daugiau negu 50 tūkst. eurų.

Patikslintos Paraiškos ir Išsaugojimo darbų duomenų aprašo formos.

**2.** **Kuo vadovaujantis parengtas sprendimo projektas:** sprendimo projektas parengtas vadovaujantis teisės aktais, nurodytais sprendimo projekto preambulėje.

**3. Kaip šiuo metu yra teisiškai reglamentuojami projekte aptariami klausimai:** nėra.

**4. Kokių teigiamų rezultatų yra laukiama:** pakeitus Tvarkos aprašą, bus suteikta galimybė kultūros paveldo objektų/statinių valdytojams gauti didesnį finansavimą išsaugojimo darbams, atsiras galimybė skirti finansavimą dvaro statinių išsaugojimui, dėl sutrumpinamų terminų, paraiškos bus operatyviau nagrinėjamos, aiškesnis reglamentavimas leis užtikrinti geresnę teikiamų paraiškų kokybę.

**5. Galimos neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:** priėmus sprendimo projektą neigiamų pasekmių nenumatoma.

**6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:** nėra.

**7. Projekto rengimo metu gauti specialistų vertinimai ir išvados. Ekonominiai apskaičiavimai:** rengiant sprendimo projektą, Tvarkos aprašo pakeitimai aptarti su Kultūros paveldo objektų, esančių Klaipėdos rajono savivaldybės teritorijoje, ir kultūros paveldo statinių, esančių Priekulės miesto istorinėje dalyje, išsaugojimo darbų finansavimui pateiktų paraiškų vertinimo ir atrankos darbo grupe. Taip pat Tvarkos aprašo pakeitimas buvo rengiamas, atsižvelgiant į kitų savivaldybių, Kultūros paveldo departamento taikomus analogiškus tvarkos aprašus, į pasikeitusią teisinę bazę ir į paraiškų teikėjų išsakytas pastabas ir pasiūlymus.

**8. Sprendimo įgyvendinimui reikalingos lėšos:** 2023 m. numatyta 100 000 eurų iš Strateginio veiklos plano 7 programos 4.1.5. priemonės „Kultūros paveldo objektų, esančių Klaipėdos rajono savivaldybės teritorijoje, ir kultūros paveldo statinių, esančių Priekulės miesto istorinėje dalyje, išsaugojimo darbų dalinis finansavimas“.

**9. Kiti, autoriaus nuomone, reikalingi pagrindimai ir paaiškinimai:** nėra.

PRIDEDAMA: Kultūros paveldo objektų, esančių Klaipėdos rajono savivaldybės teritorijoje, ir kultūros paveldo statinių, esančių Priekulės miesto istorinėje dalyje, išsaugojimo darbų finansavimui pateiktų paraiškų vertinimo ir atrankos darbo grupės 2022-12-02 posėdžio protokolas Nr. A6-601.

Architektūros ir teritorijų planavimo skyriaus patarėja Sonata Šmatauskienė